- Hindi News
- National
- बदनामी के चलते मां ने दी जान, दो बेटों को भी दिया जहर, एक गंभीर, दूसरा बचा
बदनामी के चलते मां ने दी जान, दो बेटों को भी दिया जहर, एक गंभीर, दूसरा बचा
भास्कर संवाददाता|रावतसर सिटी/ आंचलिक
एकमहिला की बेटी किसी गैर युवक के साथ भाग गई। इस बदनामी के डर से महिला ने अपने दो बेटों सहित सल्फास की गोलियां खा ली। इससे महिला की मौत हो गई तथा उसका छोटा पुत्र नाजुक हालत में बठिंडा में उपचाराधीन है। बड़े पुत्र ने गोली निगलने के बजाय फेंक दी, जिससें उसकी जान बच गई। मामले के अनुसार चक 4 सीवाईएम निवासी इमरती देवी (40) की बीस वर्षीय पुत्री पड़ोस में रहने वाले विनोद नाई (25) के प्यार में पड़ गई तथा विगत रविवार की देर रात्रि घर से एकाएक गायब हो गई।
बताते हैं इससे पहले उसने परिजनों को खाने में नींद की गोलियां दी। सुबह घटना का पता चलने पर मृतका के देवर राधेश्याम छिम्पा ने आरोपी विनोद नाई, उसके भाई मांगीलाल नाई, बहन रोशनी सुरेंद्र राजोतिया के खिलाफ पुलिस थाना में प्रार्थना पत्र दिया। इस पर पुलिस ने आरोपियों के खिलाफ भादंसं की धारा 366 के तहत अभियोग पंजीबद्ध किया है। घटना का पता चलने पर थाना प्रभारी विजयसिंह एएसआई सत्यनारायण घटना स्थल का मौका निरीक्षण किया तीन आरोपियों को राउंड अप कर लिया। शाम को गमगीन माहौल में मृतका का अंतिम संस्कार किया गया। घटना के चलते पूरा गांव शोक संतप्त दिखा। मौके पर मौजूद ग्रामीणों ने बताया की एक डिब्बी में आठ गोलियां सल्फास की आती है जिनमें से सात गोलियां खाई गई थी और डिब्बी में एक गोली पड़ी हुई थी।
यूंचला घटनाक्रम-ग्रामीणों ने पहुंचाया अस्पताल
घटनासे युवती की मां इमरती देवी सकते में गई। जैसे-तैसे सोमवार का दिन गुजरा पर मंगलवार को वह पुत्री के इस कदम का सदमा बर्दाश्त नहीं कर पाई और मन में उपजी कुंठा के चलते मां ने घर में रखी सल्फास की गोलियां पहले अपने दोनों पुत्रों को दी तथा बाद में खुद भी निगल गई। बड़े पुत्र सुशील कुमार ने गोली नहीं खाई नींद में होने के कारण पड़ा रहा वहीं छोटे पुत्र अशोक उर्फ सुरजीत मां इमरती देवी जहर के असर से बेहोश हो गए। पड़ोसियों को पता चलने पर चक के इंद्रसिंह सूडा तेजपाल सिंह ने ग्रामीणों की मदद से तीनों को सामुदायिक स्वास्थ्य केंद्र रावतसर पहुंचाया जहां प्राथमिक उपचार के बाद तीनों को हनुमानगढ़ रेफर किया गया। लेकिन मां इमरती देवी ने बीच रास्ते में ही दम तोड़ दिया। दोनों पुत्रों को हनुमानगढ़ अस्पताल से हालत गंभीर होने पर भटिंडा रेफर किया गया जहां बड़े पुत्र 17 वर्षीय सुशील कुमार को छुट्टी दे दी तथा छोटा पुत्र आईसीयू में भर्ती है जहां उसकी हालत में सुधार है। शेष|पेज 10
सातसाल पहले हो गई थी पति की मौत, मनरेगा में मजदूरी कर परिवार का पेट पाल रही थी
मृतका इमरती देवी के पति रामकुमार की करीब सात वर्ष पूर्व मृत्यु हो गई थी जिसके बाद से वह मनरेगा में मजदूरी कर अपना परिवार पाल रही थी। पुत्री बड़ा पुत्र बीए प्रथम वर्ष में छोटा पुत्र 9वीं कक्षा में अध्ययनरत है। आरोपी रोशनी देवी का पति चक में ही जलदाय विभाग में कार्यरत था जिसकी मृत्यु हो गई थी तब रोशनी देवी के दूधवाल की ढ़ाणी चौहिलावाली (हनुमानगढ़) निवासी भाई विनोद मांगीलाल यहीं चक में रहते थे। इनका घर मृतका के घर के चिपते ही है।
फोटो
1 मृतका इमरती देवी
2 बड़ा बेटा सुशील कुमार
3 छोटा बेटा अशोक कुमार उर्फ सुरजीत
4 मृतका का घर।
मृतका इमरती देवी
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva bho_Deva bho_Deva hin_Deva hin_Deva